Zoznam slovenských futbalistov v Serii A

Zoznam slovenských futbalistov v Serii A sumarizuje prehľad slovenských futbalistov, ktorí hrali v talianskej najvyššej futbalovej súťaži.

 História 
Prví slovenskí futbalisti sa v Serii A objavili už po druhej svetovej vojne, dres slávneho Juventusu Turín obliekali Július Korostelev  a Ján Arpáš , bývalí spoluhráči z ŠK Bratislava. Úspešnejší bol Július Korostelev, v sezóne 1946/47 strelil 15 gólov, čo je dodnes sezónne maximum Slováka v Serii A. Menej sa darilo Jánovi Arpášovi v nasledujúcej sezóne, s bilanciou 18 zápasov/6 gólov sa vrátil späť domov.
Korostelev sa usadil v Taliansku natrvalo, ďalšie dve sezóny odohral v Atalante Bergamo, pôsobil aj v treťoligových kluboch Parma FC a Reggina Calcio. Július Schubert získal v roku 1949 majstrovský titul vo vtedajšom najlepšom talianskom klube FC Turín, žiaľ zahynul pri leteckej katastrofe mužstva 4. mája 1949. 

Ďalší Slovák vybehol na trávniky Serie A až po vyše 40 rokoch. Miloš Glonek prestúpil v novembri 1992 zo Slovana Bratislava do klubu Calcio Ancona. Ako prvý futbalista spod Tatier mal česť hrať vo finále Talianskeho pohára, no jeho klub vypadol z ligy a po ďalšej sezóne Glonek odišiel.

Vratislav Greško prišiel na jeseň 2000 z Bayeru Leverkusen do Interu Miláno, v sezóne 2001/2002 siahali „čierno-modrí“ na titul, v rozhodujúcom zápase sa stretli s Laziom Rím, po chybe nášho hráča vyrovnal Karel Poborský na 2 : 2 , Inter nakoniec prehral 2 : 4 a Greško následne odišiel do AC Parma. 

Marek Hamšík debutoval v Serii A vo veku 17 rokov a 236 dní v drese Brescie Calcio v sezóne 2004/05, nasledovali dve sezóny v Serii B a prestup do SSC Neapol, kde sa Marek stal najväčšou hviezdou klubu od čias Diega Maradonu. Svoj prvý ligový gól v Serii A strelil 16. septembra 2007 v zápase proti Sampdorii Janov. Bol to po vyše 60 rokoch prvý gól slovenského futbalistu v talianskej lige. V premiérovej sezóne bol Hamšík ocenený titulom „Najlepší mladý hráč“ Serie A. Marek Hamšík je dvojnásobným držiteľom Talianskeho pohára (2012, 2014) a víťazom Talianskeho Superpohára 2014. V roku 2012 to bola po 22 rokoch prvá trofej pre SSC Neapol, ďalšie dve trofeje už dvíhal Hamšík ako kapitán tímu.

Prvým Slovákom v drese AC Miláno sa stal Juraj Kucka po prestupe z FC Janov, v rossoneri odohral 2 sezóny, v 59 zápasoch strelil 4 góly.

Prvý slovenský brankár v Serii A Tomáš Košický debutoval v klube Calcio Catania 26. apríla 2009 v stretnutí s US Lecce (1 : 2). Ďalší náš gólman Pavol Bajza ochraňoval svätyňu FC Parma. 

V januári 2016 prestúpil do Sampdorie Janov Milan Škriniar, po roku a pol prestúpil do Interu Miláno. Stal sa tak po Greškovi druhým Slovákom vo farbách nerazzuri, zároveň ho vystriedal na čele rebríčka najdrahších prestupov slovenských futbalistov v histórii.  

 Štatistické zaujímavosti 
 Prvý Slovák v Serii A: Július Korostelev, AC Miláno – Juventus Turín 3:3, 6. 10. 1946 
 Prvý gól Slováka v Serii A: Korostelev, Juventus Turín – AS Bari 6:0 (Korostelev 2 góly), 3. 11. 1946 
 Prvý vzájomný zápas dvoch Slovákov: Juventus Turín (Ján Arpáš) – Atalanta (Korostelev) 1:0, 5. 10. 1947
 Prvý hetrik: Marek Hamšík, FC Bologna – SSC Neapol 1:7, 4. 2. 2017
 Najviac gólov celkom: 100, Marek Hamšík, SSC Neapol
 Najviac golov v jednej sezóne: 15, Korostelev, Juventus Turín, 1946/47
 Prvý Slovák s majstrovským titulom: 15px Július Schubert, FC Turín, 1948/49
 Ďalší Slováci s majstrovským titulom:
15px Milan Škriniar, Inter Miláno, 2020/21
15px Stanislav Lobotka, SSC Neapol, 2022/23
 Prvý brankár: Tomáš Košický, Calcio Catania – US Lecce 1:2, 26. 4. 2009  

 Pohárové súťaže 
 Prvý Slovák vo finále Talianskeho pohára: Miloš Glonek, Calcio Ancona – UC Sampdoria 0:0 , 1:6
 Slováci, ktorí vyhrali Taliansky pohár:
Marek Hamšík – SSC Neapol, 2012 (1×  vo finále), 2014 (kapitán tímu)
 Slováci, ktorí vyhrali Taliansky Superpohár:
Marek Hamšík – SSC Neapol, 2014 (kapitán tímu)

 Prehľad Slovákov v Serii A 
 údaje sú po sezóne 2024/2025
 Por.č.MenoKlubRokyZápasyGóly<center>1.Július Korostelev  Juventus Turín (30/15) <br/ > Atalanta (35/9)  1946-1947 <br/ > 1947-49  <center>65<center>24<center>2.Ján Arpáš  Juventus Turín  1947-49 <center>18<center>6<center>3.Július Schubert  FC Turín 1948-49 <center>5<center>1<center>4.Ján Chavko  US Palermo <br/ > Calcio Como 1948-49 <br/ > 1949-50<center>25<center>4<center>5.Miloš Glonek  Ancona  1992-93<center>23<center>0<center>6.Vratislav Greško  Inter Miláno (41/0) <br/ > Parma FC (5/0) 2000 - 2003<center>46<center>0<center>7.Marek Hamšík  Brescia Calcio (1/0) <br/ > SSC Neapol (408/100)  2004-05 <br/ > 2005-19 <center>409<center>100<center>8.Blažej Vaščák  Treviso FBC 2006 <center>13<center>0<center>9.Matej Krajčík  Reggina Calcio 2009 <center>12<center>0<center>10.Tomáš Košický (b) Calcio Catania  2008<center>9<center>0<center>11.Juraj Kucka  FC Janov (122/9) <br/ > AC Miláno (59/4)  Parma FC (72/17)2011-15 <br/ > 2015-17  2019-21<center>253<center>30<center>12.Kamil Kopúnek  AS Bari 2011 <center>5<center>0<center>13.Vladimír Weiss ml.  Pescara 2012-13 <center>22<center>4<center>14.Pavol Bajza (b) Parma FC  2013<center>4<center>0<center>15.Pavol Farkaš  Chievo  2012-13<center>4<center>0<center>16.Norbert Gyömbér Catania (18/1) <br/ > AS Rím (6/0)  Pescara (10/0)  US Salernitana (80/-)2013-14  2015-16  2016-17  2021-<center>114<center>1<center>17.Marek Čech  FC Bologna 2013-14 <center>11<center>0<center>18.Lukáš Haraslín  Parma FC (2/0)  Sassuolo (25/1)  2015  2019-21<center>27<center>1<center>19.Dávid Ivan  UC Sampdoria 2015-16 <center>21<center>1<center>20.Milan Škriniar  UC Sampdoria (38/0) <br/ > Inter Miláno (193/10)2016-17 <br/ > 2017-23<center>231<center>10<center>21.Ľubomír Tupta  Hellas Verona 2017-18<center>2 <center> 0 <center>22.Samuel Mráz  Empoli FC (6/1)  Spezia Calcio (2/-)2018-19 <br/ 2021><center>8<center>1<center>23.Dávid HanckoAC Fiorentina2018-19<center>5<center>0<center>24.Denis VavroLazio Rím2019-22<center>13<center>0<center>25.Nikolas ŠpalekBrescia Calcio2019-20<center>25<center>2<center>26.Stanislav Lobotka *  SSC Neapol 2020- <center>160<center>2<center>27.Dávid StrelecSpezia Calcio2021-23<center>17<center>1<center>28.Adam Obert * Cagliari Calcio 2021- <center>48<center>1<center>29.Ondrej Duda   Hellas Verona 2022-25 <center>75<center>2<center>30.Tomáš Suslov *  Hellas Verona 2023- <center>63<center>3

Poznámka: hráči označení hviezdičkou sú stále aktívni v Serii A

 Pozri aj 
 Zoznam slovenských futbalistov v Bundeslige
 Zoznam slovenských futbalistov v Premier League
 Zoznam slovenských futbalistov v Primera División
 Zoznam slovenských futbalistov v Ligue 1
 Zoznam slovenských futbalistov v Eredivisie

 Referencie 

Kategória:Futbalové zoznamy
Kategória:Futbal na Slovensku
Kategória:Slovenskí futbalisti
Kategória:Serie A